Нягледзячы на навукова-тэхнічны прагрэс у вытворчасці будаўнічых матэрыялаў, цяжка знайсці што-небудзь больш прыдатнае для селькагаспадарчага будаўніцтва, чым гатовыя элементы з жалезабетону. Вялікі тэрмін службы і магчымасць рэкордна хуткага ўзвядзення гатовых канструкцый робяць іх нязменна папулярнымі як у нашай краіне, так і за яе межамі. На Кобрыншчыне гэтыя запатрабаваныя матэрыялы выпускаюцца на ААТ “Кобрынскі сельскі будаўнічы камбінат”, які не толькі ўтрымлівае дастойнае месца ў нашай краіне, але і выходзіць са сваімі вырабамі на замежны рынак.